Eskom 'sal sterk optree teen stakers' | Netwerk24
Die tien weke lange Discovery Vitality Open-veldtog "het 550 000 Suid-Afrikaners 34% aktiewer gemaak en hul kanse om in 'n motorongeluk te wees, drasties verminder".
Mynbou: Produksie styg met 'n skamele 0,5%
Die Suid-Afrikaanse mynbousektor het 'n broekskeur Oktober agter die blad. Die sektor het 0,5% meer minerale as 'n jaar gelede geproduseer.
'Bymekaarkomplek' is 'n sensoriese bederf
Lizanne Barnard (voorheen Helberg) se produksie Bêreboksie vol Vlerke vroeër vanjaar was so 'n sukses dat sy besluit het om nie met dié wenresep te peuter nie en om dieselfde mense vir haar nuutste musiekskepping, Bymekaarkomplek, te gebruik.
Eskom 'sal sterk optree teen stakers'
Deur Christiaan du Plessis 08 Junie 2018 21:11
Eskom sê hy sal streng optree teen werkers wat besluit om aan die beoogde staking deel te neem wat Suid-Afrika se kragtoevoer in gedrang kan bring.
Dit volg nadat Eskom besluit het dat al die maatskappy se werknemers vanjaar geen salarisverhoging en bonusse gaan kry nie, sê Khulu Phasiwe, Eskom-woordvoerder.
"Ons het besluit om koste te besnoei omdat Eskom se uitgawes steeds meer is as sy inkomste. Ons vra vakbonde om te verstaan dat ons eers weer finansieel stabiel moet raak voordat ons verhogings kan gee," sê Phasiwe.
Eskom is al 'n geruime tyd in 'n finansiële krisis gedompel en werk reeds aan 'n omkeerstrategie om die maatskappy weer finansieel stabiel te maak.
Die nasionale kragverskaffer het sowat twee weke gelede samesprekings met vakbondleiers van die Nasionale Unie van Mynwerkers (NUM) en die Nasionale Unie van Metaalwerkers in Suid-Afrika (Numsa) oor die beslissing gehou.
eNCA berig dat dié vakbonde nié die beslissing wou aanvaar nie en dreig nou om te staak. Dit is nog onduidelik wanneer die beoogde staking sal plaasvind.
Phasiwe wou nie sê wat die gevolge van só 'n staking sal wees sou dit gebeur nie. Hy sê Eskom sal die probleem hanteer indien dit opduik. Die woordvoerder het ook gewaarsku dat werknemers van Eskom volgens wet nie aan stakings mag deelneem nie.
"Alle werknemers wat nie op hul poste is nie, moet verduidelik hoekom hulle van die werk af wegbly."